Diari Oficial de la Generalitat Valenciana


Sumari del DOGV 9230, del 07-12-2021 (2021/12232)

ACORD de 29 de novembre de 2021, de la Vicepresidència i Conselleria d'Igualtat i Polítiques Inclusives, pel qual s'amplia el termini de presentació de candidatures dels consells locals d'Infància al Consell d'Infància i Adolescència de la Comunitat Valenciana, per a la seua constitució.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9230

Data del DOGV
:   07-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12051


Data del document
:   29-11-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

ACORD de 29 de novembre de 2021, de la Vicepresidència i Conselleria d'Igualtat i Polítiques Inclusives, pel qual s'amplia el termini de presentació de candidatures dels consells locals d'Infància al Consell d'Infància i Adolescència de la Comunitat Valenciana, per a la seua constitució. [2021/12679]  
Vist l'estat de la tramitació del procediment d'elecció de les persones integrants del Consell d'Infància i Adolescència de la Comunitat Valenciana, per a la seua constitució, resulten els següents  
  
Antecedents de fet  
Primer. Per la Resolució de 17 de setembre de 2021, de la Vicepresidència i Conselleria d'Igualtat i Polítiques Inclusives (DOGV 9182, 27 de setembre de 2021; d'ara en avant, resolució de convocatòria) es va convocar l'elecció de les persones integrants del Consell d'Infància i Adolescència de la Comunitat Valenciana.  
Segon. El termini de presentació de candidatures per a aquest òrgan de participació infantil, per part dels consells locals d'Infància i Adolescència conclou el 29 de novembre de 2021.  
Tercer. Alguns consells locals d'Infància i Adolescència han manifestat la seua voluntat de presentar candidatures. No obstant això, tenen dificultats per a preparar els documents necessaris.  
  
Fonaments de dret  
Primer. El Consell d'Infància i Adolescència de la Comunitat Valenciana és un òrgan de participació infantil previst en l'article 182 de la Llei 26/2018, de 21 de desembre, de la Generalitat, de drets i garanties de la infància i adolescència.  
Segon. Aquesta disposició es desplega mitjançant el Decret 60/2021, de 14 de maig, del Consell, de regulació i coordinació dels òrgans de l'Administració de la Generalitat de participació infantil i adolescent, i de protecció de la infància i l'adolescència (d'ara en avant, Decret 60/2021), que fixa el règim jurídic d'aquest òrgan de participació infantil i adolescent en els capítols I i III del seu títol I.  
  
Tercer. Respecte de la presentació de candidatures al Consell d'Infància i Adolescència de la Comunitat Valenciana, per part dels consells locals d'Infància i Adolescència, l'article 5.3 del Decret 60/2021 disposa que la seua forma i termini s'establiran en la convocatòria.  
  
Quart. El resolc quart de la resolució de convocatòria, determina: «Les candidatures dels consells locals d'Infància es presentaran abans del 30 de novembre en la seu electrònica de la Generalitat», sense afegir cap disposició respecte de la possibilitat d'ampliar aquest termini.  
  
Cinqué. L'article 32.1 de la Llei 39/2015, d'1 d'octubre, del procediment administratiu comú de les administracions públiques (d'ara en avant, LPACAP), estableix que l'Administració, excepte precepte en contra, podrà concedir d'ofici o a petició de les persones interessades una ampliació dels terminis establits, que no excedisca la meitat d'aquests, si les circumstàncies ho aconsellen i amb això no es perjudiquen drets de tercer. L'acord d'ampliació haurà de ser notificat a les persones interessades. Una ampliació del termini fins al 14 de desembre no excedeix la meitat del termini que està ara vigent. No es considera que l'ampliació cause perjudicis a tercers perquè es concedeix amb caràcter general.  
Sisé. D'acord amb l'article 45 de la LPACAP, aquest acord d'ampliació de termini s'ha de publicar en el Diari Oficial de la Generalitat Valenciana, amb efectes de notificació, per tindre com a persones destinatàries una pluralitat indeterminada d'aquestes.  
Per tot això,  
  
ACORDE  
  
Ampliar el termini de presentació de candidatures al Consell d'Infància i Adolescència de la Comunitat Valenciana, per part dels consells locals d'Infància i Adolescència, fins al 14 de desembre de 2021, inclòs aquest dia.  
Notificar aquest acord a les persones interessades mitjançant la publicació en el DOGV, amb l'advertiment que no és susceptible de recurs, sense perjudici del que siga procedent contra la resolució que pose fi al procediment.  
  
València, 29 de novembre de 2021.- La vicepresidenta i consellera d'Igualtat I Polítiques Inclusives: Mónica Oltra Jarque.